CELEX: 32017D2355
Language: lv
Date: 2017-12-14 00:00:00
Title: Komisijas Īstenošanas lēmums (ES) 2017/2355 (2017. gada 14. decembris), ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū ar UV starojumu apstrādātas sēnes (izziņots ar dokumenta numuru C(2017) 8474)

16.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 336/52
            
         KOMISIJAS ĪSTENOŠANAS LĒMUMS (ES) 2017/2355
   (2017. gada 14. decembris),
   ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū ar UV starojumu apstrādātas sēnes
   
      
         (izziņots ar dokumenta numuru C(2017) 8474)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               2016. gada 10. jūnijā uzņēmums Ekoidé AB Zviedrijas kompetentajai iestādei iesniedza pieprasījumu, kurā lūdza atļaut laist Savienības tirgū ar UV starojumu apstrādātas sēnes (Agaricus bisporus), kurās ir paaugstināts D2 vitamīna līmenis, kā jaunu pārtikas produktu Regulas (EK) Nr. 258/97 1. panta 2. punkta f) apakšpunkta nozīmē.
            
         
               (2)
            
            
               2017. gada 27. februārī Zviedrijas kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka ar UV starojumu apstrādātas sēnes (Agaricus bisporus), kurās ir paaugstināts D2 vitamīna līmenis, atbilst kritērijiem, kas attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.
            
         
               (3)
            
            
               2017. gada 2. martā Komisija sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus. Pieteikuma iesniedzēja sniegtie papildu paskaidrojumi mazināja dalībvalstu un Komisijas bažas.
            
         
               (5)
            
            
               Eiropas Parlamenta un Padomes Regulas (ES) Nr. 1169/2011 (2) VI pielikuma A daļas 1. punkts paredz, ka pārtikas produkta nosaukumā ietver vai tam pievieno norādes par pārtikas produktam veikto īpašo apstrādi visos gadījumos, kad šādas informācijas nepieminēšana varētu maldināt patērētājus. Sēņu apstrāde ar UV starojumu neatbilst parastajām patērētāju gaidām, tāpēc, lai izvairītos no patērētāju maldināšanas, minēto informāciju ietver pārtikas produkta nosaukumā vai pievieno tam.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Sēnes (Agaricus bisporus), kuras D2 vitamīna līmeņa paaugstināšanas nolūkos ir apstrādātas ar UV starojumu un kuru specifikācija dota šā lēmuma pielikumā, drīkst laist Savienības tirgū kā jaunu pārtikas produktu.
   2. pants
   D2 vitamīna līmeņa paaugstināšanas nolūkos ar UV starojumu apstrādāto sēņu (Agaricus bisporus) nosaukums saskaņā ar šo lēmumu ir “ar UV starojumu apstrādātas sēnes (Agaricus bisporus)”.
   3. pants
   Šis lēmums ir adresēts uzņēmumam Ekoidé AB, Vårbruksgatan 67, 583 32 Linköping, Zviedrijā.
   
      Briselē, 2017. gada 14. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.)
   
      PIELIKUMS
      
         D2 VITAMĪNA LĪMEŅA PAAUGSTINĀŠANAS NOLŪKOS AR UV STAROJUMU APSTRĀDĀTU SĒŅU (AGARICUS BISPORUS) SPECIFIKĀCIJA
      
      
         Apraksts/definīcija
      
      Komerciāli audzētas Agaricus bisporus sēnes, kas pēc ražas novākšanas apstrādātas ar UV starojumu; pēc apstrādes D2 vitamīna saturs tajās ir ≤ 10 μg/100 g svaigsvara.
      UVB apstarojums: apstarošana ultravioletajā gaismā ar viļņa garumu 290–320 nm.
      
         D2 vitamīns
      
      
                  Ķīmiskais nosaukums
               
               
                  (3β,5Z,7E-22E)-9,10-sekoergosta-5,7,10(19),22-tetraēn-3-ols
               
            
                  Sinonīms
               
               
                  Ergokalciferols
               
            
                  
                     CAS Nr.
               
               
                  50-14-6
               
            
                  Molekulmasa
               
               
                  396,65 g/mol
               
            
         Saturs
      
      D2 vitamīns galaproduktā: 5–10 μg/100 g svaigsvara glabāšanas laika beigās.